ห้องอาหาร The Square Novotel Pratunam

ราคาคนละ 799++ บาท (พร้อมบริการน้ำเปล่า) แต่ว่ามีโปรโมชั่นพิเศษ มา 2 จ่าย 1 ราคาก็เลยไม่แรงมาก
วันเสาร์ เวลา 11.45 - 15.00 น.

จ๊ะจ๋าไปถึงประมาณ บ่ายสองโมง อาหารก็มีน้อยแล้วค่ะ เขาไม่ค่อยเติมแล้ว บรรยากาศห้องอาหารสวยดี คนน้อยไม่พลุกพล่าน

ไลน์อาหารมีไม่มากเท่าไหร่ค่ะ ค่อนข้างน้อย มุมอาหารอิตาเลียน เหลือแค่ไม่กี่อย่างแล้วค่ะ ไม่มีทำเพิ่มเติมแล้ว พิซซ่าเหลือแต่หน้ามังสวิรัตที่ดูไม่ค่อยน่าทานเท่าไหร่ ยังมีกอร์ดองเบลออีกเล็กน้อย มีโซนกระทะร้อน เลือกสิ่งที่เราจะทานใส่จานให้เขาเลยค่ะ และยังมีโซนอาหารจีน, อาหารญี่ปุ่น, สลัดและของหวาน

บนโต๊ะจัดไว้สวยงามดี มีช้อนส้อมเล็กและใหญ่และมีด ผ้ากันเปื้อนและแก้วเปล่า แก้วน้ำบนโต๊ะจริงๆเป็นหน้าที่ของพนักงานที่จะต้องมาเสิร์ฟน้ำเปล่าให้ แต่เห็นไม่มาสักที ก็เลยลุกไปเติมน้ำเองเลย เหอๆ

อาหารโดยรวม
ซีซาร์สลัด : ยังไม่ค่อยอร่อยเท่าไหร่ค่ะ มีกลิ่นสาบๆ

เป็ดย่างกับหมูกรอบ : อร่อยดีค่ะ

ขนมจีบปูกับขนมจีบกุ้ง : อร่อยมากค่ะ จะทานอีกแต่ดันหมดแล้ว เข่งสุดท้าย T^T

ซาลาเปาไส้ครีมและไส้หมูแดง : ไม่ผ่านค่ะ

ปอเปี๊ยะกับเกี๊ยวกุ้งทอด : สองอย่างนี้ก็อร่อยดีค่ะ กุ้งเป็นตัวเต็มคำ

ราดหน้ามังสวิรัต : เมนูนี้จืดๆ ชืดๆ

ราทาทุย : Ratatouille จัดมาน่ารักดีแต่ไม่ค่อยอร่อย

แซลมอนย่าง : เนื้อแซลมอนด้านในแห้งไปหน่อยค่ะ แต่ก็ไม่ทั้งหมดนะคะ บางชิ้นก็อร่อยดี

อาหารญี่ปุ่น : ซูชิไม่อร่อยเลยสักนิด เมล็ดข้าวหยาบมากๆ ปลาก็ไม่สด หาความอร่อยจากมุมอาหารญี่ปุ่นไม่ได้เลยค่ะ เหมือนซูชิชิ้นละ 10 บาทตลาดนัด

ของหวานมีให้เลือกเยอะดีค่ะ น่าทานทั้งนั้น
ไวท์ช็อคโกแลตเคลือบคอร์นเฟล็ก : ช็อคโกแลตจัดใส่ช้อนแก้วสีขาวสวยงาม ค่อนข้างหวานค่ะ

เค้กกล้วยช็อค : รสชาติอร่อยดี แต่จ๊ะจ๋าไม่ชอบเนื้อเค้กแบบนี้โดยส่วนตัวค่ะ

ครีมโคน : อร่อยค่ะ แต่ด้านบนโดนลมมันเลยเหนียว ด้านล่างในส่วนที่ไม่โดนลมก็ยังกรอบอยู่

ไวท์ช็อคโกแลตเค้ก : อร่อยดีค่ะ 

พุดดิ้งมะม่วง พุดดิ้งชาเขียวและพุดดิ้งมิ้นท์ราสพ์เบอร์รี่ : พุดดิ้งมะม่วงกับชาเขียวอร่อยดี แต่พุดดิ้งมินท์ราสพ์เบอร์รี่ไม่ไหวค่ะ เหมือนยาสีฟันเลย ฮ่าๆ 

คัสตาร์ดผลไม้ : อร่อยมาตรฐาน ไม่หวานเท่าไหร่ คุณผู้ชายที่ไม่ค่อยของหวานน่าจะทานได้อย่างสบายใจ

มันบวช : ถ้วยนี้ยกให้เป็นที่สุดของมื้อนี้เลยค่ะ อร่อยที่สุดที่ทานมาทั้งหมดที่นี่ น้ำกะทิเข้มข้น หอม หวาน มันมากๆ มันก็ต้มได้พอดี ไม่แข็งและไม่เปื่อยไป

พุดดิ้งช็อคโกแลต : เห็นป้ายแล้วมองที่ตัวขนมแล้วมองป้ายอีกรอบ ถึงกับยืนงง พุดดิ้งช็อคโกแลต?? หน้าตาเหมือนเค้กช็อคหรือบราวน์นี่อะไรเทือกนั้นมากกว่า แต่ก็ตักมานะ 5555 เป็นเหมือนเค้กช็อคโกแลตนิ่มๆค่ะ เป็นดาร์กช็อคโกแลตเข้มข้น ไม่หวาน อร่อยดีนะคะ

นอกจากขนมแล้วยังมีไอศครีมและผลไม้ด้วยค่ะ


มื้อนี้โดยรวมสำหรับจ๊ะจ๋าคิดว่าไม่ค่อยประทับใจเท่าไหร่ อาหารไม่อร่อยเท่าที่ควร ส่วนใหญ่จะอร่อยที่ขนมค่ะ แต่ด้วยราคาโปรโมชั่นก็ถือว่าพอรับได้ค่ะ


การบริการ : พนักงานบริการแบบงงๆ น้ำดื่มก็ไม่บริการให้ กุ๊กที่ประจำอยู่ที่มุมอาหารตัวเองก็ไม่ค่อยสนใจลูกค้า มีจับกลุ่มคุยกัน หัวเราะเสียงดัง พอจะถามก็เมินใส่ค่ะ ไม่ประทับมากๆ แต่ก็ยกเว้นกุ๊กที่มุมอาหารจีนนะคะ คนนี้เค้าพูดจาดีค่ะ แนะนำด้วยว่าลองทานจานนี้มั้ย อร่อยนะ บริการอย่างเต็มใจค่ะ 

บรรยากาศ : ห้องอาหารกว้างขวาง ตกแต่งสวยงาม 